CELEX: 62022TN0246
Language: fi
Date: 2022-05-04 00:00:00
Title: Asia T-246/22: Kanne 4.5.2022 – PGTEX Morocco v. komissio

20.6.2022   
            
            
               FI
            
            
               Euroopan unionin virallinen lehti
            
            
               C 237/77
            
         
      Kanne 4.5.2022 – PGTEX Morocco v. komissio
      (Asia T-246/22)
      (2022/C 237/98)
      Oikeudenkäyntikieli: englanti
      
         Asianosaiset
      
      
         Kantaja: PGTEX Morocco (Tanger, Marokko) (edustajat: asianajajat P. Vander Schueren ja T. Martin-Brieu)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  ottamaan kanteen tutkittavaksi
               
            
                  —
               
               
                  kumoamaan Kiinan kansantasavallasta peräisin olevien tiettyjen silmukka- ja/tai ristikudokseksi kudottujen lasikuitukankaiden tuonnissa täytäntöönpanoasetuksella (EU) 2020/776 käyttöön otetun lopullisen tasoitustullin laajentamisesta koskemaan Marokosta lähetettyjen lasikuitukankaiden tuontia riippumatta siitä, onko niiden alkuperäksi ilmoitettu Marokko, ja Egyptistä peräisin olevien lasikuitukankaiden tuonnissa täytäntöönpanoasetuksella (EU) 2020/776 käyttöön otettujen lopullisten tasoitustoimenpiteiden mahdollista kiertämistä Marokosta lähetettyjen lasikuitukankaiden tuonnilla riippumatta siitä, onko niiden alkuperäksi ilmoitettu Marokko, koskevan tutkimuksen päättämisestä 24.2.2022 annetun komission täytäntöönpanoasetuksen (EU) 301/2022 (1) (jäljempänä riidanalainen asetus) siltä osin kuin sitä sovelletaan kantajaan, ja
               
            
                  —
               
               
                  velvoittamaan vastaajan korvaamaan kantajan oikeudenkäyntikulut tässä asiassa.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa viiteen kanneperusteeseen.
      
                  1)
               
               
                  Ensimmäinen kanneperuste perustuu siihen, että vastaaja toimi vastoin Euroopan yhteisöjen ja niiden jäsenvaltioiden sekä Marokon kuningaskunnan välistä assosiointia koskevaa Euro-Välimeri-sopimusta (assosiaatiosopimus) ja asetuksen (EU) 2016/1037 (jäljempänä perusasetus) 33 artiklaa sekä ylitti toimivaltansa asettamalla tasoitustullit ottamatta huomioon sitä, että kantajan viemät lasikuitukankaat ovat etuuskohteluun oikeuttavasti peräisin Marokosta.
               
            
                  2)
               
               
                  Toinen kanneperuste perustuu siihen, että vastaaja ei noudattanut perusteluvelvollisuuttaan, loukkasi kantajan puolustautumisoikeuksia ja oikeutta hyvään hallintoon, teki ilmeisiä arviointivirheitä sekä toimi vastoin perusasetuksen 28 artiklan 1 ja 3 kohtaa soveltamalla käytettävissä olevia tosiseikkoja kantajaa vastaan.
               
            
                  3)
               
               
                  Kolmas kanneperuste perustuu siihen, että vastaaja teki ilmeisiä arviointivirheitä, loukkasi oikeutta hyvään hallintoon ja sovelsi virheellisesti perusasetuksen 23 artiklan 3 kohtaa katsomalla, ettei kantajan perustamiselle ollut riittävää syytä tai taloudellista perustetta.
               
            
                  4)
               
               
                  Neljäs kanneperuste perustuu siihen, että vastaaja teki ilmeisiä arviointivirheitä, toimi vastoin hyvää hallintoa koskevaa oikeutta, loukkasi syrjintäkiellon ja yhdenvertaisen kohtelun periaatteita sekä sovelsi virheellisesti perusasetuksen 23 artiklan 3 kohtaa tukeutumalla toteamukseen siitä, että Marokossa suoritettu valmistusprosessi oli ”kokoonpanotoimintaa”.
               
            
                  5)
               
               
                  Viides kanneperuste perustuu siihen, että vastaaja teki ilmeisiä arviointivirheitä ja sovelsi virheellisesti perusasetuksen 23 artiklan 3 kohtaa katsomalla, että kantajan lasikuitukankaat hyötyvät edelleen kiinalaisille lasikuitukankaiden tuottajille myönnetystä tuesta.
               
            
         (1)  EUVL 2022, L 46, s. 31.